**23. ИЗДАВАНЕ НА СЕРТИФИКАТ ЗА ИМУНИЗАЦИОННО СЪСТОЯНИЕ**

|  |  |
| --- | --- |
| **Административно обслужване – „фронт” офис** | **Административни звена, обслужващи издаването на акта – „бек” офис** |
| **Дирекция „Административно-правно, финансово и стопанско обслужване“****отдел АСД** **лице за контакт:**главен специалист**телефон:** 064/823 409, вътр.111**адрес:** гр. Плевен, ул.Княз Александър Батенберг І №7, ет.1**e-mail:** rzi@rzi-pleven.com**приемно време:** всеки работен ден8:30 – 17:00 ч. | **Дирекция „Надзор над заразните болести”****отдел ПЕК****лице за контакт:** Началник на отдел ПЕК **телефон:** 064/ 823 409, вътр.106**адрес:** гр. Плевен, ул.Княз Александър Батенберг І №7**e-mail:** rzi@rzi-pleven.com |

**І. ПРАВНО ОСНОВАНИЕ**

* чл.58, ал.2 от Закона за здравето
* чл.26, т.5 от Наредба № 15/2005г. за имунизациите в Република България

**II. ХАРАКТЕРИСТИКА**

*Цел:*

Целта на настоящата процедура е да се укаже реда и условията за издаване на сертификат за имунизационно състояние.

*Предмет:*

Сертификат за имунизационно състояние се издава за удостоверяване на имунизационния статус на граждани.

**Дефиниция на основните понятия и институти, които се използват в настоящото описание на административната услуга**

 Сертификатът за имунизационно състояние е документ който, се издава по искане на лица пребиваващи в страната или пътуващи извън страната за удостоверяване на имунизационния им статус.

**ІII. ПРОЦЕДУРА ПО ИЗДАВАНЕ НА СЕРТИФИКАТ ЗА ИМУНИЗАЦИОННО СЪСТОЯНИЕ**

*Компетентен орган:*

Сертификатът за имунизационно състояние се издава от Директора на РЗИ – Плевен и служител на отдел ПЕК, Дирекция НЗБ.

*Заявител:*

По желание на физически лица.

**Нормативно установени изисквания, които трябва да бъдат изпълнени, за да бъде издаден сертификат за имунизационно състояние**

 *Необходими документи:*

1. Документ за идентификация /лична карта, международен паспорт, др./.
2. Документ, удостоверяващ имунизационното състояние /имунизационен паспорт, лична амбулаторна карта, здравно осигурителна книжка/.
3. Документ за платена държавна такса, съгласно чл.29г от Тарифата за таксите, Приложение №4 от ПМС №124/2011г.

*Вътрешен ход на процедурата:*

1. Лицето представя документ, удостоверяващ имунизационното му състояние – имунизационен паспорт, амбулаторна карта или здравно осигурителна книжка с вписани имунизации и реимунизации до деня на издаване на сертификата. Документът трябва да е с подпис и печат от лекаря, извършил имунизациите и реимунизациите или лицето извършило препис от тези документи.
2. Лицето се насочва за заплащане на такса в касата на РЗИ.
3. След представяне на фактура за извършено плащане, служител от Д НЗБ изготвя на български и на английски език сертификата за имунизационно състояние, въз основа на предоставените данни и го подписва. При липса на предоставени данни от заявителя вписването на данните в сертификата за имунизационното състояние се извършва от наличните данни в архива на инспекцията.
4. Сертификатът се изготвя в два екземпляра.
5. Предава се в деловодството.
6. След подпис от директора на РЗИ, сертификатът се получава от заявителя.

***Отказ за издаване на сертификат за имунизационно състояние***

При липса на данни за имунизационното състояние на лицето, се прави отказ за издаване на сертификат за имунизационно състояние.

***Резултат от процедурата***

*Права и задължения на лицата:*

Издаването на сертификат за имунизационно състояние удостоверява имунизационното състояние на лицето и дава право на лицето за пребиваване в страни, за които се изискват определени задължителни имунизации.

*Срок на валидност:*

Сертификатът за имунизационно състояние е безсрочен.

***Действия които трябва да се предприемат при изгубване или унищожаване на международен сертификат за ваксинация или профилактика или сертификат за имунизационно състояние***

В случай на изгубване или унищожаване на сертификата за имунизационно състояние, РЗИ – Плевен издава на лицето препис на документа, след заплащане на такса.

*Такса:*

 Такси се дължат:

 За издаване на сертификат за имунизационно състояние - 10 лв., съгласно чл.29 от Тарифата за таксите, Приложение №4 от ПМС №124/2011г.

**IV. ОБРАЗЦИ И ФОРМУЛЯРИ**

* Заявление по образец
* Сертификат за имунизационно състояние - Наредба №15/2005г. за имунизациите в Република България /Приложение 1/